حازم امام

حازم محمد يحيى الحريه امام (معروف بـ حازم امام)
اتولد يوم 10 مايو 1975 (1975 - 05 - 10) (عمره 42)
فى القاهرة، مصر.
طوله 1.77 متر (5 قدم 9+1⁄2 إنش)
لقبه التعلب الصغير.
بيلعب فى مركز صانع العاب - خط وسط (معتزل).
الانديه اللى لعب فيها:
النادي الحالي الزمالك (معتزل) و عضو مجلس ادارة النادي دلوقتي.
الرقم اللى كان بيلبسه لما يلعب: 14.

نشأته و مشواره الكروي 
من عيلة كروية كبيره فى مصر، هو ابن الكابتن حماده امام وحفيد الحارس يحيى امام لاعيبة الزمالك المعروفين. بدأ مسيرتة الإحترافية بـنادي الصيد فى القاهرة قبل ما ينتقل لنادي الزمالك فهو حقق سنوات كويسه قبل ما ينتفل لأوروبا احترف حازم إمام بنادي أودينيزي الايطالي فى صيف 1996 بعد ما اختاروه افضل صانع العاب فى افريقيا سنة 1996. و قال والده الكابتن حمادة إمام فى برنامج تلفزيوني فى رمضان 2003 ان فى نفس اليوم اللى وقع فيه حازم إمام مع أودينيزي كلمه الكابت حماده امام السير أليكس فيرغسون فى التليفون - اللى كان رئيس النادي فى الوفت ده - بيطلب منه ام حازم امام يجي مانشيستر يونيتد

بعد البداية الكويسه مع النادي الايطالي، أصيب حازم إمام إصابة خليته يبعد عن الملاعب لباقي الموسم. و كان بيعانى من ظروف الصعبه فى الحياة فى ايطاليا عشان سنه الصغير. وفي 1998 وقع حازم إمام على عقد إعارة مع نادي دي غرافتشاب و قعد هناك 18 شهراً. بعدها، وفي صيف 2000 رجع حازم إمام الى أودينيزي عشان يلاقي نفسه فى قائمة الاحتياطي، فقرر الرجوع الى مصر. و رجع فى البداية بعقد إعارة قعد لمدة 6 شهور بعدها اتحول الى عقد بيع. و اعتزل حازم إمام فى سنه 2008 وهو الآن عضو فى مجلس إدارة النادي.

مشواره الكروي

الزمالك 1993 - 1997 
راح حازم إمام لنادي الزمالك جاي من نادي الصيد. لعب اول مبارة له نادي الزمالك الاول فى موسم 1993 - 1994 بتاريخ 12 نوفمبر، 1993 ضد الإتحاد السكندري. و شارك كلاعب بديل لللاعب عفت ناصر. فى وقت ان الزمالك فاز 2 - 0 جابهم الاعب إمانيول أماونيك.

فى اول موسم ملعبش حازم كتير من الماتشات، و شارك فى أغلبها كلاعب إحتياطي. فى الموسم اللى بعده (1994 - 1995) وبعد ما انتقل إمانيول أماونيك الى سبورتينج ليشبونه، بدأ نجم حازم إمام فى اللمعان اشترك كلاعب اساسي و جاب جونين وساعد فى صنع حوالي 10 اجوان.

بعد اداء حازم الكويس فى نادي الزمالك والمنتخب الأوليمبي، إختاره المدرب رود كرول - مدرب المنتخب المصري فى الوقت ده - عشان ينضم لصفوف المنتخب فلعب اول ماتش له ضد منتخب جنوب أفرقيا فى 24 نوفمبر، 1995.

أودينيزي 1997 - 2001 
بعد ما اختاروه افضل صانع العاب فى افريقيا سنه 1996، رشح السيد بيرباولو مارينيو حازم للمدرب البرتو زاكاروني وقدمه على إنه زيكو الجديد "زيكو ابن الاهرامات". و بجد انضم حازم الى لنادي أودينيزي و كده يكون اول مصري وعربي يلعب فى ٍالدوري الايطالي. و زاكاروني عمل حازم كمهاجم و مش صانع العاب، عشان كده ضاعت فرصته فى اللعب اساسي مع وجود الاتنين ماريكو أموروز وأوليفر بيرهوف فلعب حازم 4 ماتشات بس كلاعب إحتياطي.

وفي وقت الاعداد لموسم 1997 - 1998 انضم حازم للماتشات و اجاب جون برأسية فى شباك نادي سامبدوريا. و اول ماتش رسمي لـحازم إمام فى موسم 1997 - 1998 كانت ضد ريجينيا فى كأس ايطاليا و جاب الجون التاني لفريقه. مع اداء حازم الكويس فى وقت الاعداد، عمل زاكروني بالإستعانه بحازم فى 7 ماتشات بس و عشان الاتنين ماريكو أموروز وأوليفر بيرهوف اللى قادوا النادي الى احسن مراكزه فى الدروي، المركز التالت. و اتأهل الفريق الى كأس الإتحاد الاوربي.

فى وقت ده عرف حازم انه مش هيلعب اساسي فى الفريق، ووقع عقد إعارة مع فريق دي غرافتشاب الهولندي.

دي غرافتشاب 1999 - 2000 
بعد ما راح لنادي دي غرافتشاب بعقد إعارة، لعب حازم اساسي فى الفريق و اصبح حاجه كبيره فى الدروي الهولندي. مع مرور الوقت، وبسبب لعبه الكويس عمل حازم إمام قاعدة جماهرية مش قليل بالنسبه للاعب العربي. و حصل حازم عرض من نادي أياكس أمستردام، ولكن ناديه أودينيزي اصر انه يرجعحال بين عملية الانتقال.

أودينيزي، مره تانيه 
بعد تمسك نادي أودينيزي برجوع حازم، ورفضو العرض المقدم من نادي أياكس فحازم إمام شاف انه احتياطي مرة تانيه لانه فشل في تقديم نفسه كلاعب جيد ، فعرف ان مستقبله فى أوروبا بقى مجرد حلم، فقرر الرجوع لناديه القديم، نادي الزمالك.

فى البدايه انتقل حازم بعقد إعارة، قعد لمدة 6 شهور، وبعدها، عمل نادي أودينيزي ببيعه رسمي للزمالك.

الزمالك 2001 - 2008 
لما رجع حازم لنادي الزمالك، كان كابتن الفريق وكان مستواه سيء جدا ودايما كان احتياطي ، و لكن كان رمز للزمالك و لقى حب جماهير النادي، كمان كل جماهير مصر. خاصة انه كان العوامل المؤثرة فى فوز منتخب مصر بـكأس الأمم الافريقية سنة 1998 فى بوركينا فاسو.

و شارك حازم فى فوز نادي الزمالك بتلاته القاب دوري مصري ولقب كأس مصر ولقبان كأس السوبر ولقب بطولة دوري ابطال افريقيا سنة 2002.

كمان كان احد اكبر عيوب حازم إمام قلة لياقته البدنية ووزنه الزائد . فمن موسم 2004 - 2005 قل مستوى حازم إمام كتير عشان كده ظهر بمستوى من وقت ده ولكن استمر الجمهور دعمه و تشجيعه. و مع بداية موسم 2007 - 2008 اتعرض نادي الزمالك لمشاكل واتراجع نتائج النادي و كان هينزل درجة تانية قل المستوى بشكل سنة. زاد الضغط الجماهيري على حازم، و استنى الجماهير مستوى جيد منه و لكن قلة لياقته البدنية هى اللى خليته يفكر فى الاعتزال.

الاعتزال 
بعد هبوط مستواه، ازداد غضب الجمهور منه والضغط العصبي عليه طلبو منه الاعتزال و علق حازم و قال: "الجمهور ساندني كتير من بدايتي، من غير الجماهير ده انا ولا حاجه. طبعا ده رأيهم وواجب عليا اني احترمه" و ده بعد ما نزل فى ماتش الزمالك والإسماعيلي فى اخر 10 دقائق و ظهر فى مستوى ضعيف قوي وده اللى خلى الجمهور يهاجمه و كان بيطلب منه بالاعتزال. بعد كلام ده وفي نفس اليوم قال حازم إمام انه عايز يعتزل وان قرار الاعتزال قريب جدا
وفي يوم 25 مايو 2008 فى اخر ماتشات موسم 2007 - 2008 و فى نهائي كأس مصر فى ماتش ضد إنبي. وقبل الماتش، اتفاجئ الكل بجماهير نادي الزمالك رافعه شعارات "لا لإعتزالك ياحازم" و ردد الكل اسمع حازم قبل المبارة فى إشاره منهم لتعاطفهم مع حازم نهايتاً بأعضاء الفريق وهم لابسين قمصان مطبوع عليها صورة حازم مع جمله "لا تعتزل". وبعد نهاية الماتش، وفوز نادي الزمالك بكأس مصر على إنبي 2 - 1. شال حازم إمام كأس البطولة و بمعنى نهاية مشواره الكروي الطويل اللى ملئه حب الجمهور ودعمه له. وهو الآن عضو فى مجلس إدارة نادي الزمالك.

المنتخب المصري 
شارك حازم إمام مع المنتخب الوطني المصري فى كتير من النجاحات وكان مجموع ماتشاته مع منتخب مصر 87 ماتش احرز فيها 16 جوون. وكان اول جون لحازم إمام هو فى بطولة الالعاب الافريقية الأولمبية سنه 1995 فى زيمبابوي فى شباك زامبيا و اللى كان سبب من اسباب ان مصر تكون اول المجموعة. كمان كان لعب حازم رائع فى الماتش النهائي ضد زيمبابوي كان من اسباب فوز المنتخب الوطني المصري الأولمبي بالبطوله. اما عن أجسن اوقاته مع المنتخب فكان مع منتخب مصر الاول فى كأس الأمم الافريقية سنة 1998 فى بوركينا فاسو. و كان جون حازم إمام فى شباك منتخب تونس فى كأس الأمم الافريقية 2002 هو الجون الاحسن لحازم.

بطولات جابها مع فرق 

 بطولتين مع منتخب مصر الوطني
 بطوله كأس الأمم الافريقية (1998 - بوركينا فاسو).
 بطوله بطولة الالعاب الافريقية الأولمبية (1995 - زيمبابوي).
 15 بطوله مع نادي الزمالك
 3 بطولات دوري مصري (1993و2001و2004)
 بطولتين بطولة دوري ابطال افريقيا (1996 و 2002).
 بطولات القاب كأس السوبر الافريقي (1994) و(1997) و(2003)
 بطولتين كأس السوبر المصري (2001 و 2002).
 بطولتين كأس مصر (2001 - 2002 و 2007 - 2008).
 بطولة بطولة كأس الأندية العربية (2003).
 بطولة كاس السوبر المصري السعودي سنة (2003)

مشواره مع المنتخب المصري الوطني 
 
 24 نوفمبر 1995 جنوب افريقيا & مصر 2/0 ماتش ودي
 26 نوفمبر 1995 مصر & زامبيا 3/2 ماتش ودي
 8 يناير 1996 مصر & تونس 2/1 ماتش ودي واحرز حازم جون
 15 يناير 1996 مصر & انجولا 2/1 كاس افريقيا
 18 يناير 1996 مصر & الكاميرون 1/2 كاس افريقيا
 24 يناير 1996 جنوب افريقيا & مصر 0/1 كاس افريقيا
 27 يناير 1996 مصر & زامبيا 1/3 كاس افريقيا
 8 نوفمبر 1996 مصر & نامبيا 7/1 تصفيات كاس العالم
 8 يونيه 1997 مصر & تونس 0/0 تصفيات كاس العالم
 14 يونيه 1997 مصر & يوغسلافيا 0/0 ماتش ودي
 16 يونيه 1997 مصر & غانا 2/0 ماتش ودي و جاب جون* 21 يونيه 1997 المغرب & مصر 1/0 تصفيات كاس افريقيا
 13 يوليه 1997 مصر & السنغال تصفيات كاس افريقيا و جاب جون
 27 يوليه 1997 مصر & اثيوبيا 8/1 تصفيات كاس افريقيا وجاب 3 اجوان هاتريك
 17 اغسطس 1997 مصر & ليبريا 5/0 تصفيات كاس العالم جاب جون
 3 ديسمبر 1997 مصر & غانا 3/2 ماتش ودي و جاب جون
 24 ديسمبر 1997 الجزائر & مصر 0/0 ماتش ودي
 25 يناير 1998 تايلاند & مصر 1/1 ماتش ودي
 27 يناير 1998 مصر & كوريا الجنوبية 0/2 ماتش ودي
 31 يناير 1998 مصر & كوريا الجنوبية 1/1 (4/5 بضربات الجزاء) ماتش ودي
 10 فبراير 1998 مصر & موزمبيق 2/0 كاس افريقيا
 13 فبراير 1998 مصر & زامبيا 4/0 كاس افريقيا
 17 فبراير 1998 مصر & المغرب 0/1 كاس افريقيا
 21 فبراير 1998 مصر & كوت فوار 0/0 (5/4 بركلات الترجيح) كاس افريقيا
 25 فبراير 1998 مصر & بوركينافاسو 2/0 كاس افريقيا
 28 فبراير 1998 مصر & جنوب افريقيا 2/0 نهائى كاس افريقيا
 16 سبتمبر 1998 مصر & كوت فوار 0/0 ماتش ودي
 23 سبتمبر 1998 استونيا & مصر 2/2 ماتش ودي و جاب جون
 29 سبتمبر 1998 مقدونيا & مصر 2/2 ماتش ودي
 28 اكتوبر 1998 اليابان & مصر 1/0 ماتش ودي 31 - 16 اكتوبر 1998 جنوب افريقيا & مصر 2/1 ماتش ودي
 27 ديسمبر 1998 الكويت & مصر 1/1 ماتش ودي
 16 فبراير 1999 مصر & بلغاريا 3/1 ماتش ودي و جاب جوون
 30 مارس 1999 بلجيكا & مصر 0/1 ماتش ودي و جاب حازم جون المكسب
 29 يونيه 1999 زيمبابوى & مصر 1/1 ماتش ودي و جاب حازم جون
 10 يوليه 1999 مصر & نيوزيلاندا 1/1 ماتش ودي و جاب حازم جون
 15 يوليه 1999 مصر & نيوزيلاندا 1/0 ماتش ودي
 25 يوليه 1999 مصر & بوليفيا 2/2 كاس القارات
 27 يوليه 1999 مصر & المكسيك 2/2 كاس القارات
 29 يوليه 1999 مصر & السعودية 1/5 كاس القارات
 12 نوفمبر 1999 مصر & غانا 1/2 ماتش ودي
 15 نوفمبر 1999 مصر & نامبيا 1/0 ماتش ودي
 3 يناير 2000 مصر & توجو 2/1 ماتش ودي
 5 يناير 2000 مصر & الجابون 4/0 ماتش ودي
 9 يناير 2000 كوت فوار & مصر 2/0 ماتش ودي
 28 يناير 2000 مصر & السنغال 1/0 كاس افريقيا
 1 فبراير 2000 مصر & بوركينافاسو 4/2 كاس افريقيا
 20 ابريل 2000 مصر & موريشيوس 2/0 تصفيات كاس العالم
 23 ابريل 2000 مصر & مورشيوس 4/2 تصفيات كاس العالم
 7 يونيه 2000 إيران & مصر 1/1 (7/8 بضربات الجزاء) ماتش ودي
 9 يونيه 2000 مصر & كوريا الجنوبية 0/1 ماتش ودي
 17 يونيه 2000 مصر & غانا 2/0 ماتش ودي
 9 يوليه 2000 السنغال & مصر 0/0 تصفيات كاس العالم
 6 يناير 2001 مصر & الإمارات 2/1 ماتش ودي
 9 يناير 2001 مصر & زامبيا 3/1 ماتش ودي
 14 يناير 2001 مصر & ليبيا 4/0 تصفيات كاس افريقيا
 17 يناير 2001 مصر & الصين 0/0 (3/2 بضربات الجزاء) ماتش ودي
 19 يناير 2001 مصر & ايطاليا 1/1 (4/5 بضربات الجزاء) ماتش ودي
 23 يناير 2001 مصر & كوريا الشمالية 1/0 ماتش ودي
 28 يناير 2001 مصر & المغرب 0/0 تصفيات كاس العالم
 24 فبراير 2001 نامبيا & مصر 1/1 تصفيات كاس العالم
 11 مارس 2001 مصر & الجزائر 5/2 تصفيات كاس العالم
 26 ابريل 2001 مصر & كوريا الجنوبية 1/2 ماتش ودي
 30 ديسمبر 2001 قطر & مصر 2/2 ماتش ودي
 11 يناير 2002 مصر & بوركينا فاسو 2/2 ماتش ودي
 20 يناير 2002 مصر & السنغال 0/1 كاس افريقيا
 25 يناير 2002 مصر & تونس 1/0 كاس افريقيا و جاب حازم جون
 31 يناير 2002 مصر & زامبيا 2/1 كاس افريقيا و جاب حازم جون
 4 فبراير 2002 مصر & الكاميرون 0/1 كاس افريقيا
 20 نوفمبر 2002 تونس & مصر 0/0 ماتش ودي
 16 ديسمبر 2002 الإمارات & مصر 1/2 ماتش ودي
 22 ديسمبر 2002 مصر & غانا 0/0 ماتش ودي
 12 فبراير 2003 مصر & الدنمارك 1/4 ماتش ودي
 30 ابريل 2003 فرنسا & مصر 5/0 ماتش ودي
 8 يونيه 2003 مصر & مورشيوس 7/0 تصفيات كاس افريقيا و جاب حازم جون
 20 يونيه 2003 مصر & مدغشقر 6/0 تصفيات كاس افريقيا
 10 اكتوبر 2003 مصر & السنغال 1/0 ماتش ودي
 15 نوفمبر 2003 مصر & جنوب افريقيا 2/1 ماتش ودي
 18 نوفمبر 2003 مصر & السويد 1/0 ماتش ودي
 8 يناير 2004 مصر & رواندا 5/1 ماتش ودي
 14 يناير 2004 مصر & الكونغو 2/2 ماتش ودي
 17 يناير 2004 مصر & بوركينافاسو 1/1 ماتش ودي
 25 يناير 2004 مصر & زيمبابوى 2/1
 24 مايو 2004 مصر & زيمبابوى 2/0 ماتش ودي
 6 يونيه 2004 السودان & مصر 0/3 تصفيات كاس العالم
 27 مايو 2005 الكويت & مصر 0/1 ماتش ودي و جاب حازم جون

القاب اللى عنده و ارقامه القياسيه 

 احسن لاعب افريقي فى القارة مرتين 1996 و2003 بما جاب البطوله مع الزمالك دوري الابطال
 احسن لاعب مهاري و حريف فى بطولة بيبسي للمهارات (2001).
 احسن لاعب كرة قدم مصري (2003).
 اختاروه من ضمن فريق منتخب افريقيا مرتين (1996 و 2002).
 احسن لاعب ناشيء فى بطولة كأس الأمم الافريقية (1998 - بوركينا فاسو).

لاعبين كوره قدم وسط
لعيبة كورة قدم مصريين
لعيبة الزمالك
لعيبة الدورى المصرى الممتاز
لعيبه فريق مصر لكوره قدم للشباب
لاعبين فريق مصر لكوره قدم
لعيبة كاس امم افريقيا 1996
لعيبة كاس امم افريقيا 1998
لعيبة كاس القارات 1999
لعيبة كاس امم افريقيا 2000
لعيبة كاس امم افريقيا 2002
لعيبة كاس امم افريقيا 2004
لعيبة فازوا بكاس امم افريقيا
مدربين كورة قدم مصريين